รัฐบาลไทย-ข่าวทำเนียบรัฐบาล-สธ. กำชับสถานบริการต้องไม่มีลูกน้ำยุงลาย  พร้อมเฝ้าระวังผู้ป่วยไข้เลือดออก ปี 62
วันอังคารที่ 12 มีนาคม 2562
สธ. กําชับสถานบริการต้องไม่มีลูกน้ํายุงลาย  พร้อมเฝ้าระวังผู้ป่วยไข้เลือดออก ปี 62
กระทรวงสาธารณสุขประชุมทางไกลร่วมกับหน่วยงานในสังกัดทั่วประเทศซักซ้อมความเข้าใจและมาตรการ เฝ้าระวังสถานการณ์ควบคุมการระบาดของโรคไข้เลือดออก กําชับสถานบริการต้องไม่มีลูกน้ํายุงลาย และดําเนินกิจกรรมจิตอาสาพัฒนาสิ่งแวดล้อม กําจัดแหล่งเพาะพันธุ์ยุงลายต่อเนื่อ
สธ. กําชับสถานบริการต้องไม่มีลูกน้ํายุงลาย พร้อมเฝ้าระวังผู้ป่วยไข้เลือดออก ปี 62
กระทรวงสาธารณสุขประชุมทางไกลร่วมกับหน่วยงานในสังกัดทั่วประเทศซักซ้อมความเข้าใจและมาตรการ เฝ้าระวังสถานการณ์ควบคุมการระบาดของโรคไข้เลือดออก กําชับสถานบริการต้องไม่มีลูกน้ํายุงลาย และดําเนินกิจกรรมจิตอาสาพัฒนาสิ่งแวดล้อม กําจัดแหล่งเพาะพันธุ์ยุงลายต่อเนื่อง พร้อมใช้แนวทางตามมาตรการ 3-3-1 และ 3 เก็บ 3 โรค
วันนี้ (12 มีนาคม 2562) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข
จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังการประชุมทางไกล
กับนายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป และผู้รับผิดชอบงานป้องกันควบคุมโรคทั่วประเทศ เพื่อกําชับหน่วยงานในสังกัดทั่วประเทศเฝ้าระวังโรคไข้เลือดออก หากไม่มีมาตรการควบคุมโรคอาจระบาดคล้ายในปี 2556 ที่มีผู้ป่วยมากกว่า 150,000 ราย โดยปีนี้พบการระบาดขยายวง
ในภาคตะวันออกเฉียงเหนือตอนกลางและตอนล่าง เช่น จ.นครราชสีมา อุบลราชธานี สุรินทร์ และศรีสะเกษ
นายแพทย์สุขุม กล่าวต่อว่า เพื่อควบคุมและป้องกันโรคไข้เลือดออก จึงได้ซักซ้อมทําความเข้าใจ ได้กําชับให้นายแพทย์สาธารณสุขจังหวัดทั่วประเทศ ดําเนินมาตรการโรคไข้เลือดออก ดังนี้ 1) เฝ้าระวังสถานการณ์โรคไข้เลือดออก หากอําเภอและจังหวัดเป็นพื้นที่ระบาด ให้มีการเปิดศูนย์ปฏิบัติการฉุกเฉินด้านการแพทย์และสาธารณสุข และให้รายงานต่อนายอําเภอหรือผู้ว่าราชการจังหวัดทุกสัปดาห์ 2) เน้นย้ําให้สถานบริการปลอดลูกน้ํายุงลาย 3) จัดระบบการส่งต่อผู้ป่วย ให้มีแพทย์ผู้เชี่ยวชาญให้คําปรึกษา 4) ดําเนินการสื่อสารความเสี่ยง เน้นกลุ่มเสี่ยงสูงต่อการเสียชีวิต ได้แก่ ผู้ป่วยโรคเรื้อรัง ผู้สูงอายุ ผู้ที่มีภาวะอ้วนหรือน้ําหนักเกิน และหญิงตั้งครรภ์ และสื่อสารแก่ร้านขายยา คลินิก ไม่ให้จ่ายยา NSAIDs ในผู้ป่วยที่สงสัยโรคไข้เลือดออก 5) ขอให้จิตอาสาและหน่วยงานทุกภาคส่วน ร่วมกันทําลายแหล่งเพาะพันธุ์ยุงลาย ดําเนินการตามมาตรการควบคุมโรค เน้นมาตรการ
3-3-1 คือ หากพบผู้ป่วยโรคไข้เลือดออก ให้แจ้งหน่วยสถานบริการสาธารณสุขในพื้นที่ทราบภายใน 3 ชั่วโมง ทําลายแหล่งเพาะพันธุ์ยุงลายในบ้านผู้ป่วยภายใน 3 ชั่วโมงหลังได้รับรายงาน สํารวจและกําจัดลูกน้ํายุงลาย
พ่นสารเคมีกําจัดยุงตัวเต็มวัย ในรัศมี 100 เมตร ของบ้านผู้ป่วยและจุดที่สงสัยเป็นแหล่งโรคภายใน 1 วัน โดยให้ดําเนินการต่อเนื่อง 28 วัน
“ขอให้ประชาชนร่วมมือกันจากการใส่ใจจุดเล็ก ๆ ภายในบ้าน ช่วยกันสํารวจและทําลายแหล่งเพาะพันธุ์ยุงลาย โดยเฉพาะก่อนถึงฤดูฝนนี้ และให้สถานบริการทุกแห่งต้องไม่มีลูกน้ํายุงลาย ด้วยมาตรการ 3 เก็บ 3 โรค คือ เก็บบ้าน ให้ปลอดโปร่งไม่ให้ยุงลายเกาะพัก เก็บขยะ เศษภาชนะไม่ให้เป็นแหล่งเพาะพันธุ์ของยุงลาย
และ เก็บน้ํา ปิดให้มิดชิดหรือเปลี่ยนถ่ายน้ําทุกสัปดาห์ไม่ให้ยุงลายวางไข่ ซึ่งสามารถป้องกันได้ 3 โรค คือ ไข้เลือดออก โรคติดเชื้อไวรัสซิกา และโรคไข้ปวดข้อยุงลาย”
ทั้งนี้ สถานการณ์ไข้เลือดออกในปี 2562 ตั้งแต่วันที่ 1 มกราคม – 5 มีนาคม พบผู้ป่วย 9,044 คนเสียชีวิต จํานวน 7 ราย เฉพาะเดือนมกราคมปี 2562 มีผู้ป่วย 5,555 คน ซึ่งสูงกว่า 4 เท่าตัวของปี 2561 ที่มีเพียง 1,279 คน พบในผู้ใหญ่มากกว่าเด็ก มีปัจจัยเสี่ยงคือ โรคเรื้อรังประจําตัว ซื้อยากินเองและไปรักษาที่คลินิกหลายแห่ง นอกจากนี้การสํารวจลูกน้ํายุงลายยังมีค่าดัชนีลูกน้ํายุงลายที่สูงกว่าเกณฑ์ที่กําหนด โดยเฉพาะในโรงเรียน ศาสนสถาน และโรงพยาบาล โดยประชาชนสามารถติดตามสถานการณ์ คําแนะนําป้องกันตนเองจาก
โรคไข้เลือดออก รวมถึงการกําจัดลูกน้ํายุงลาย ได้ที่ Line@อาสาปราบยุง หรือ สายด่วนกรมควบคุมโรค 1422
********************************** 12 มีนาคม 2562